# Carlet (bolet)

### De Viquipèdia

Carlet
Classificació científica

Regne: | Fungi
Divisió: | Basidiomycota
Classe: | Homobasidiomycetes
Ordre: | Agaricales
Família: | Hygrophoraceae
Gènere: | Hygrophorus
Espècie: | H. russula

Nom binomial
Hygrophorus russula

? Característiques morfològiques Hygrophorus russula
convex | laminar | adjacent | comestible
peu nu | Color blanca | micorrizogen |
| Llegiu l'advertència abans de fer de boletaires.
Seguiu el Projecte de fongs

El carlet o escarlet (Hygrophorus russula, del grec higrós: humit, phorós: portador; del llatí russa: rosat) és un bolet comestible de l'ordre dels agaricals apreciat sobretot a les comarques gironines.

## [edita] Descripció

La cutícula, que és parcialment separable, és llisa i lleugerament llistada, viscosa en temps humit, de color rosat i tacat de vermell vinós, és més fosca al centre. Contrasta amb les làmines i el peu més blancs. Carn abundant i compacta, fibrosa al peu, d'olor suau i gust dolç, a vegades una mica amargant.

## [edita] Hàbitat

Creix en alzinars, rouredes i fagedes, en tota mena de sòls, amb preferència pels bàsics i els neutres. Fructifica a la tardor, generalment en grans clapades, que reben el nom d'escarleteres. És un bolet tardà sent el seu mes preferit el novembre.

## [edita] Gastronomia

No s'acostuma a menjar després de ser collit, sinó que es conserva en sal o salmorra per a una utilització posterior. També es pot servar al bany maria o en vinagre. Traient-li la cutícula, ja que amarganteja, se'n millora la qualitat. És un bon comestible, millor per acompanyar guisats que per menjar-lo sol, perquè la seva carn absorbeix tots els agradables sabors del plat. És adequat per ser cuinat amb tota classe de carns.

## [edita] Perill de confusió

S'ha d'anar en compte de no confondre amb el fals carlet (Entoloma sinuatum) que provoca intoxicacions greus, caracteritzades per trastorns gastrointestinals.

Obtingut de "http://ca.wikipedia.org../../../c/a/r/Carlet_%28bolet%29.html"

Categories: Agaricals | Bolets comestibles

##### Views

- Article
- Discussió
- Revisió actual

##### Cerca